ai4bharat/Pralekha huggingface dataset:
প্রধানমন্ত্রীরদপ্তর
১৩০ কোটিরও বেশি মানুষের বৃহত্তর অর্থনৈতিক ও কৌশলগত ক্ষমতার রাজধানী দিল্লি, এই শহরের মহিমা প্রতীয়মান হওয়া প্রয়োজন : প্রধানমন্ত্রী
একবিংশ শতাব্দীর আকর্ষণীয় কেন্দ্র হিসাবে দিল্লিকে গড়ে তোলার কাজ চলছে : শ্রী নরেন্দ্র মোদী
নয়াদিল্লি, ২৮ ডিসেম্বর, ২০২০
প্রধানমন্ত্রী শ্রী নরেন্দ্র মোদী আজ বলেছেন, দেশের প্রতিটি শহর, তা সে বড়ই হোক বা ছোট, ভারতীয় অর্থ-ব্যবস্থার অগ্রণী কেন্দ্র হয়ে উঠতে চলেছে। জাতীয় রাজধানী হওয়ার কারণে দিল্লি শহরে একবিংশ শতাব্দীর মহিমা প্রতিফলিত হওয়া প্রয়োজন। বিশ্বে এই শহরের নিজস্ব পরিচিতি ও স্বতন্ত্রতা স্থাপনের জন্যই এটা আবশ্যক হয়ে উঠেছে। শ্রী মোদী বলেন, প্রাচীন এই শহরটিকে আধুনিক করে তোলার যাবতীয় প্রয়াস চলছে। দিল্লি মেট্রোতে চালক বিহীন পরিষেবার সূচনা করে এবং দিল্লি মেট্রোর এয়ারপোর্ট এক্সপ্রেস লাইন পর্যন্ত ন্যাশনাল কমন মোবিলিটি কার্ডের সুবিধা সম্প্রসারণের সূচনা করে শ্রী মোদী ভিডিও কনফারেন্সে ভাষণ দিচ্ছিলেন।
শ্রী মোদী আরও বলেন, সরকার কর ছাড়ের সুবিধা দিয়ে বৈদ্যুতিন যানবাহনের ব্যবহার ও গতিময়তার প্রসারে উৎসাহ দিচ্ছে। প্রাচীন দিল্লি শহরের পরিকাঠামোর সংস্কার করে আধুনিক প্রযুক্তির সাহায্যে সেগুলির নতুন রূপদান করা হচ্ছে। এমনকি, বস্তিবাসীদের জীবনযাপনের মানোন্নয়নে শতাধিক কলোনীর আইনি স্বীকৃতি দেওয়া হয়েছে। একই সঙ্গে, পুরনো সরকারি ভবনগুলিকে আধুনিক পরিবেশ-বান্ধব কাঠামো হিসাবে রূপ দেওয়া হচ্ছে।
প্রধানমন্ত্রী জোর দিয়ে বলেন, জাতীয় রাজধানী দিল্লি একটি জনপ্রিয় পর্যটন কেন্দ্র হওয়ার পাশাপাশি এই শহরটিকে একবিংশ শতাব্দীর আকর্ষণীয় কেন্দ্র হিসাবে গড়ে তোলার কাজ চলছে। দিল্লি শহর যেহেতু ধীরে ধীরে আন্তর্জাতিক সভা-সম্মেলন, আন্তর্জাতিক প্রদর্শনী ও আন্তর্জাতিক বাণিজ্য-পর্যটনের আকর্ষণীয় গন্তব্য হয়ে উঠছে তাই দেশের সর্ববৃহৎ কেন্দ্রটি দ্বারকার কাছেই গড়ে তোলা হচ্ছে। একই সঙ্গে, নতুন সংসদ ভবন নির্মাণের কাজও শুরু হয়েছে। ভারত বন্দনা উদ্যান গড়ে তোলার কাজ চলছে। এই কর্মসূচিগুলি কেবল দিল্লির কয়েক হাজার মানুষের কাছে কর্মসংস্থানের সুবিধাই নিয়ে আসবে না, বরং পুরনো এই শহরটির রূপ ও আদল সম্পূর্ণ পাল্টে ফেলবে।
প্রথম চালক বিহীন মেট্রো পরিষেবার সূচনার জন্য রাজধানীর বাসিন্দাদের অভিনন্দন জানিয়ে শ্রী মোদী মেট্রো পরিষেবা ব্যবহারকারীদের সুবিধার্থে এয়ারপোর্ট এক্সপ্রেস লাইন পর্যন্ত ন্যাশনাল কমন মোবিলিটি কার্ডের সুবিধার সম্প্রসারণেরও সূচনা করেন। প্রধানমন্ত্রী বলেন, ১৩০ কোটিরও বেশি মানুষের বৃহত্তর অর্থনৈতিক ও কৌশলগত ক্ষমতার রাজধানী হ’ল দিল্লি। তাই, এই শহরের মহিমা অবশ্যই প্রতীয়মান হওয়া প্রয়োজন।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদির সঙ্গে ফ্রান্স এর রাষ্ট্রপতি এম্যানুয়েল ম্যাঁক্রর টেলিফোনে বাক্যালাপ
নয়াদিল্লি, ৩১ মার্চ, ২০২০
প্রধানমন্ত্রী নরেন্দ্র মোদী আজ টেলিফোনে ফ্রান্সের রাষ্ট্রপতি এম্যানুয়েল ম্যাঁক্র র সঙ্গে টেলিফোনে কথা বলেন।
চলতি কোভিড -19 সংক্রমণের দরুন ফ্রান্সে যে বহু মানুষের মৃত্যু হয়েছে,সে বিষয়ে প্রধানমন্ত্রী গভীর শোক প্রকাশ করেছেন। দুই নেতার মধ্যে এই সঙ্কটকালে দ্বিপাক্ষিক এবং আন্তর্জাতিক একাধিক বিষয়ে আলোচনা হয়। বর্তমান পরিস্থিতি মোকাবিলায় আন্তর্জাতিক সহযোগিতা ও সংহতির ওপর বিশেষ গুরুত্ব দেন তাঁরা। সংক্রমণ ছড়িয়ে পড়া রুখতে,সংক্রমণের চিকিৎসা সংক্রান্ত গবেষণা এবং প্রতিষেধক বিষয়ে দু দেশের বিশেষজ্ঞ দল যাবতীয় তথ্য সক্রিয় ভাবে আদানপ্রদান করবেন বলে দুই নেতা সহমত হয়েছেন।
কোভিড-19 সঙ্কট, আধুনিক ইতিহাসের মোড় ঘুরিয়ে দিয়েছে বলে প্রধানমন্ত্রী নরেন্দ্র মোদী যে মত প্রকাশ করেন, তাতে ফ্রান্সের রাষ্ট্রপতি সহমত প্রকাশ করেন। এই সময় বিশ্বের সামনে, মানব কেন্দ্রিক বিশ্বায়নের ধারনা কে তুলে ধরার যে সুযোগ এসেছে সে বিষয়েও তাঁরা সহমত হন।
দুই নেতার মধ্যে আলোচনায়, আবহাওয়া পরিবর্তনের মতন আন্তর্জাতিক সমস্যাগুলি থেকে যাতে নজর সরে না যায়, সে বিষয়েও গুরুত্ব দেওয়া হয়েছে। এই সমস্যা গুলিও সামগ্রিক ভাবে আপামর মানবজাতির ওপর প্রভাব ফেলে। এই সঙ্কট কালে, উভয় নেতাই, আফ্রিকার মতন অনুন্নত রাষ্ট্র গুলির প্রতি অধিক মনোযোগ দেওয়া ও বিশেষ নজরদারির বিষয়ে জোর দেন।
অতিমারীর কারনে মানুষ ঘরবন্দী। এই ঘরবন্দী মানুষের মানসিক এবং শারীরিক সুস্থতার জন্য যোগাভ্যাস অত্যন্ত কার্যকরী বলে প্রধানমন্ত্রি নরেন্দ্র মোদী যে প্রস্তাব দেন তাকে স্বাগত জানান ফ্রান্সের রাষ্ট্রপতি শ্রী ম্যাঁক্র। তিনি বলেন বর্তমান স্বাস্থ্য সঙ্কটের পরিস্থিতিতে ফ্রান্সে, যোগাভ্যাস কে বিশেষ গুরুত্ব দেওয়া হচ্ছে।
বর্তমান পরিস্থিতিতে, ভারত-ফ্রান্সের অংশীদারিত্ব ও সহযোগিতায়,বিশ্ব জুড়ে উন্নত ও শক্তিশালী মানব কেন্দ্রিক সংহতি গড়ে উঠবে বলে উভয় নেতা সহমত পোষণ করেন।
(CG/PPM
প্রতিরক্ষামন্ত্রক
জম্মুর ভাদরওয়াহ সেক্টর থেকে আহতদের উদ্ধার
জম্মুর ভাদরওয়াহ সেক্টর থেকে বাস দুর্ঘটনায় আহত দু-জনকে উদ্ধার করল ভারতীয় বায়ুসেনা। বায়ুসেনার চেতক হেলিকপ্টারের সাহায্যে ভূপৃষ্ঠ থেকে ৮ হাজার ৮০০ ফুট উচ্চতায় ভাদরওয়াহ সেক্টর থেকে ঐ দুই ব্যক্তিকে বৃহস্পতিবার উদ্ধার করা হয়। এদের একজন ২৩ বছর বয়সী মহিলা, অন্যজন ৩২ বছর বয়সী এক পুরুষ। ঐ বাস দুর্ঘটনার ফলে মহিলার দেহে মাল্টিপল ফ্রাকচার হয়েছে এবং অপরজন মেরুদন্ডে আঘাত পেয়েছেন। উইং কমান্ডার বিশাল মেহতা এবং সহকারি চালক এস.সেলভা কুমারের নেতৃত্বে চেতক হেলিকপ্টারে করে আহত ঐ দু-জনকে উদ্ধার করা হয়।
আহত ঐ দুই ব্যক্তির পাশাপাশি, অন্য একটি হেলিকপ্টারের সাহায্যে আর একজন রোগীকেও উদ্ধার করা হয়। তিনি চিকিৎসার জন্য জম্মুতে আসছিলেন।
(Visitor Counter : 12
প্রতিরক্ষামন্ত্রক
সামুদ্রিক ঘূর্ণিঝড় বায়ু’র মোকাবিলায় নৌবাহিনীকে প্রস্তুত থাকার পরামর্শ
নৌবাহিনীর পশ্চিমাঞ্চলীয় কম্যান্ডের সদর দপ্তর মুম্বাইয়ে সামুদ্রিক ঘূর্ণিঝড় বায়ু’র প্রেক্ষিতে সতর্কতামূলক ব্যবস্হা গ্রহণ।
· রাজ্য প্রশাসন, স্হানীয় জেলা প্রশাসন এবং উপকূলরক্ষী বাহিনী কর্তৃপক্ষ মৎসজীবিদের খারাপ আবহাওয়ার কারণে সমুদ্রে যেতে নিষেধাজ্ঞা জারি করেছে।
· নৌবাহিনীর কিছু জাহাজকে ত্রাণ সামগ্রী নিয়ে প্রস্তুত থাকতে বলা হয়েছে যাতে প্রয়োজনে দ্রুত এই জাহাজগুলিকে কাজে লাগানো যায়।
· ভারতীয় নৌবাহিনীর যেসব জাহাজ এবং হেলিকপ্টার সমুদ্র টহল দিচ্ছে তাদের নির্দেশ দেওয়া হয়েছে, মাঝ সমুদ্রে থাকা মৎসজীবিদের দেখলে দ্রুত ফিরে যাওয়ার যেন পরামর্শ দেওয়া হয়।
· ভারতীয় নৌবাহিনীর উদ্ধারকারি দল যেন সতর্ক অবস্হায় থাকে।
· মুম্বাইয়ে নৌবাহিনীর হাসপাতাল অশ্বিনীতে প্রয়োজনীয় ব্যবস্হা রাখা, যাতে যেকোন পরিস্হিতিতে হাসপাতালের সুবিধেগুলি পাওয়া যায়।
· জরুরি অবস্হায় পিএইটআই এবং আইএল বিমানকে কাজে লাগাতে প্রয়োজনীয় প্রস্তুতি নিয়ে রাখা।
· সমুদ্রতীর থেকে দূরবর্তী সেনাবাহিনীর সদর দপ্তরকে যেকোন পরিস্হিতির মোকাবিলায় সতর্ক থাকতে বলা হয়েছে।
CG/CB/NS/… 12 June, 2019…
(Visitor Counter : 101
যুবওক্রীড়াবিষয়কমন্ত্রক
ভারতীয় হকির হৃত গৌরব পুনরুজ্জীবিত হয়েছে
নতুন দিল্লি, ২৯ সেপ্টেম্বর, ২০২১
অলিম্পিকে পদকের খরা কাটাতে ভারতীয় হকি দলের ২১ বছর সময় লেগেছে। টোকিও অলিম্পিক-২০২০-তে মধুর জয় অর্জনের পর ভারতীয় পুরুষ হকি দল ইতিহাসের পুনর্লিখন করে। টোকিও অলিম্পিকে ব্রোঞ্চ প্রাপ্তি কেবল পদক জয় নয়, এটি ছিল কোটি কোটি ভারতবাসীর আশা ও স্বপ্নের বাস্তবায়ন।
একটা সময় ছিল যখন ভারতীয় হকি দল সারা বিশ্বকে শাসন করতো। অলিম্পিকে ৮ বার স্বর্ণপদক জয় করেছে ভারতীয় হকি দল। যদিও গত চার দশক ধরে ভারতীয় হকি দল তাদের জায়গা ধরে রাখতে সক্ষম হয়নি।
অ্যাস্ট্রো টার্ফের আবির্ভাব এবং খেলার নিয়মের অভূতপূর্ব পরিবর্তনে বিশ্ব হকি প্রতিযোগিতায় সংগ্রাম করার ক্ষেত্রে ভারতীয় হকি দলের ভাগ্য ভালো ছিল না। কিন্তু খেলোয়াড়দের এই দল পুনরুত্থানের পথে এগিয়ে গেছে। মনপ্রীত সিংয়ের অধিনায়কত্বে ভারত অবশেষে অলিম্পিকে পদক অর্জন করতে সক্ষম হয়েছে।
এই ঐতিহাসিক জয়ের জন্য ভারতীয় হকি দলকে অভিনন্দন জানিয়ে প্রধানমন্ত্রী শ্রী নরেন্দ্র মোদী বলেছেন," এটি একটি নতুন ভারত, আত্মবিশ্বাসে ভরপুর ভারত। এটি একটি ঐতিহাসিক দিন, যা সব সময় প্রতিটি ভারতবাসীর স্মৃতিতে থাকবে। দেশে ব্রোঞ্জ আনার জন্য টিম ইন্ডিয়াকে অভিনন্দন। তাঁরা আমাদের দেশের তরুণদের নতুন আশার আলো দেখিয়েছে।"
ভারতীয় হকি দলের সকল সদস্য তাঁদের সংবর্ধনা অনুষ্ঠানে প্রধানমন্ত্রীকে অটোগ্রাফ সহ একটি হকিস্টিক উপহার দিয়েছেন।
এখন এই হকিস্টিক যা লক্ষ্য লক্ষ্য হকি খেলোয়াড়দের উৎসাহিত করেছে, তা প্রধানমন্ত্রীর প্রাপ্ত উপহারের তালিকায় থেকে অনলাইন নিলামে অন্তর্ভুক্ত হয়েছে। যদি কেউ এই হকিস্টিকটি নিতে চায় তাহলে তাকে অনলাইন বিডিং সাইট pmmementos.gov.in/- এতে অংশ নিতে হবে। গত ১৭ সেপ্টেম্বর থেকে চলা অনলাইন নিলাম ৭ অক্টোবর পর্যন্ত চলবে।
উপহার গুলি নিলাম থেকে প্রাপ্ত অর্থ নমামি গঙ্গা প্রকল্পে ব্যয় করা হবে।
CG/ SB
(Visitor Counter : 159
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১২ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭২ কোটি ২৯ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৬ লক্ষ ১০ হাজার ৪৪৩।
দেশে বর্তমানে করোনায় আক্রান্তের হার মোট আক্রান্তের ১.৪৩ শতাংশ।
কোভিড মুক্তের হার বর্তমানে ৯৭.৩৭ শতাংশ।
গত ২৪ ঘণ্টায় সুস্থ হয়েছেন ১ লক্ষ ৩৬ হাজার ৯৬২ জন। এখনও পর্যন্ত সুস্থ হয়ে উঠেছেন ৪ কোটি ১৪ লক্ষ ৬৮ হাজার ১২০।
সারা দেশে গত ২৪ ঘণ্টায় নতুন করে আক্রান্ত ৫০ হাজার ৪০৭ জন।
দৈনিক সংক্রমণের হার ৩.৪৮ শতাংশ।
সাপ্তাহিক সংক্রমণের হার ৫.০৭ শতাংশ।
এখনও পর্যন্ত নমুনা পরীক্ষা হয়েছে ৭৪ কোটি ৯৩ লক্ষ।
গত ২৪ ঘণ্টায় ১৪ লক্ষ ৫০ হাজার ৫৩২টি নমুনা পরীক্ষা হয়েছে।
CG/CB/SB
(Visitor Counter : 105
রেলমন্ত্রক
ভারতীয় রেল বিভিন্ন রেল স্টেশনের উন্নতি সাধনের কাজ চালাচ্ছে
নয়াদিল্লি, ২৮ জানুয়ারি, ২০২০
আধুনিকীকরণের লক্ষ্যে রেলের দেশের বিভিন্ন প্রান্তে রেল স্টেশনগুলির উন্নতি সাধনের কাজ শুরু করেছে। এরই অঙ্গ হিসেবে যাত্রী স্বাচ্ছন্দ্যের দিকে লক্ষ্য রেখে তামিলনাড়ু এবং সালেম জংশন এবং নাগাল্যান্ডের ডিমাপুর স্টেশনের সংস্কার এবং আধুনিকীকরণের কাজ শুরু হয়েছে।
সালেম জংশনকে নতুন রূপে সাজিয়ে তোলা হয়েছে। স্টেশনের উন্নতি সাধনে প্রায় ৫ কোটি টাকা ব্যয় করা হয়েছে। সমসাময়িক রূপে স্টেশন ভবনটি গড়ে তোলা হয়েছে। স্টেশন চত্ত্বরে পোস্টার দেওয়া, বন্ধ করা হয়েছে। স্টেশন চত্ত্বরে যাত্রীদের দ্রুত স্বচ্ছন্দে যাতায়াতের ব্যবস্হা করা হয়েছে। বাস, অটো, ট্যাক্সির মতো বাণিজ্যিক গাড়ি যাতায়াতের জন্য আলাদা লেনের ব্যবস্হা করা হয়েছে। স্টেশন চত্ত্বরের নতুন জায়গায় অ্যাপ ভিত্তিক গাড়ি পরিষেবা রাখার ব্যবস্হা করা হয়েছে। একইসঙ্গে স্টেশন ভবনটি উৎসবের সময় আলোকমালায় সাজিয়ে তোলা হয়েছে। বিশেষভাবে সক্ষম যাত্রীদের জন্যও বিশেষ ব্যবস্হা রাখা হয়েছে স্টেশন চত্ত্বরে। ম্যাসেজ চেয়ার, বিএমআই কিয়স্ক, পাল্স কিয়স্কও বসানো হয়েছে স্টেশনে। প্ল্যাটফর্মের শুরু এবং শেষ প্রান্তে শৌচাগারের ব্যবস্হা করা হয়েছে। এক প্ল্যাটফর্ম থেকে অন্য প্ল্যাটফর্মে যাওয়ার জন্য লিফ্ট এবং এসকালেটরের ব্যবস্হা করা হয়েছে। স্টেশন ভবনের সামনে একটি বৃহদাকার পতাকা বসানো হবে ২০২০র ১৫ই ফেব্রুয়ারী। বিমানবন্দরের আদলে আলো লাগানো হচ্ছে। ২০২০র জুন মাসের মধ্যে স্টেশন আধুনিকীকরণের কাজ শেষ হয়ে যাবে বলে মনে করা হচ্ছে।
নর্থইস্ট ফ্রন্টিয়ারের লুমডিং বিভাগের অন্তর্গত ডিমাপুর স্টেশনে আধুনিকীকরণের কাজও চলছে দ্রুত গতিতে। নাগাল্যান্ডের লুমডিং ডুব্রুগড় শাখার এটি একমাত্র স্টেশন। গুয়াহাটির পর লুমডিং ডিভিশনের এই ডিমাপুর স্টেশন থেকে বেশি আয় হয়ে থাকে। তাই এই স্টেশনে যাত্রী স্বাচ্ছন্দ্য এবং পরিষেবা প্রদান করা বিশেষ গুরুত্ব রয়েছে। এই স্টেশনের আধুনিকীকরণের বিভিন্ন কাজের জন্য ২ কোটি টাকা ব্যয় করা হয়েছে। ইউটিএস বুকিং কাউন্টার এবং যাত্রীদের অপেক্ষমান জায়গাগুলির আধুনিকীকরণ করা হয়েছে। যাত্রীদের স্টেশনে প্রবেশ এবং বাহিরে যাওয়ার জন্য ব্যবস্হাপনার আধুনিকীকরণ করা হয়েছে। একইসঙ্গে স্টেশনে শৌচালয়, এক নম্বর প্ল্যাটফর্মের আধুনিকীকরণও করা হয়েছে। স্টেশনে বসানো হয়েছে ডিজিটাল মিউজিয়ামও।
CG/ SS /NS
(Visitor Counter : 54
প্রধানমন্ত্রীরদপ্তর
বৃটেনের বিদেশ সচিব মিঃ ডোমিনিক র্যাবের সঙ্গে প্রধানমন্ত্রীর সাক্ষাৎ
নতুনদিল্লি, ১৬ই ডিসেম্বর, ২০২০
প্রধানমন্ত্রী শ্রী নরেন্দ্র মোদী, বৃটেনের বিদেশ সচিব মিঃ ডোমিনিক র্যাবের সঙ্গে কথা বলেছেন। আলোচনায় দুই দেশের মধ্যে বিভিন্ন বিষয়ে কৌশলগত অংশীদারিত্ব নিয়ে তাঁরা মতবিনিময় করেছেন।
রাষ্ট্রপতিরসচিবালয়
জ্ঞানী জৈল সিং – এর জন্মবার্ষিকীতে রাষ্ট্রপতির শ্রদ্ধার্ঘ্য
নয়াদিল্লি, ০৫ মে, ২০২২
রাষ্ট্রপতি শ্রী রাম নাথ কোবিন্দ আজ গুয়াহাটিতে দেশের প্রাক্তন রাষ্ট্রপতি জ্ঞানী জৈল সিং – এর জন্মবার্ষিকীতে শ্রদ্ধা জ্ঞাপন করেছেন। তিনি জ্ঞানী জৈল সিং – এর প্রতিকৃতিতে মালা দিয়ে শ্রদ্ধা জানিয়েছেন।
CG/SS/SB
(Visitor Counter : 101
মানবসম্পদবিকাশমন্ত্রক
কেন্দ্রীয় শিক্ষামন্ত্রী ১০০টির বেশি পাঠ্যক্রম ভিত্তিক কমিকস বইয়ের সূচনা করেছেন
নয়াদিল্লী, ২৫ মার্চ, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক ২৪ মার্চ ১০০টির বেশি পাঠ্যক্রম ভিত্তিক কমিকস বইয়ের সূচনা করেছেন। এই বইগুলির সিবিএসই-র অনুমোদিত বিদ্যালয়ের শিক্ষক-শিক্ষিকা ও ছাত্রছাত্রীরা তৈরি করেছেন। এনসিইআরটি বইগুলি তৈরিতে সাহায্য করেছেন। এই বইগুলি দীক্ষা ওয়েব পোর্টাল এবং যেসব স্মার্টফোনে অ্যান্ড্রয়েড আছে সেখানে দীক্ষা অ্যাপে পাওয়া যাবে। এছাড়াও হোয়াটসঅ্যাপে চ্যাটবটে-ও কমিকসগুলি দেখা যাবে। শ্রী পোখরিয়াল এই অনুষ্ঠানে বিজ্ঞান, গণিত ও ইংরাজি নিয়ে সিবিএসই-র মূল্যায়ণ সংক্রান্ত একটি ফ্রেমওয়ার্কের উদ্বোধন করেছেন।
মন্ত্রী বলেছেন স্কুলশিক্ষা ও স্বাক্ষরতা দপ্তর ২০২০র নতুন শিক্ষানীতির অনুসারে ছাত্রছাত্রীদের সর্বাঙ্গীন শিক্ষাদানের জন্য তৃতীয় থেকে দ্বাদশ শ্রেণী পর্যন্ত এনসিইআরটি-র পাঠ্যপুস্তকগুলির সঙ্গে সাযুজ্য রেখে এই কমিকস বই তৈরি করেছে। এই উদ্ভাবনমূলক উদ্যোগের ফলে শিক্ষাদানের সময় আমাদের ছাত্রছাত্রীরা সাংস্কৃতিক ও সামাজিক বিভিন্ন বিষয় সম্পর্কে সচেতন হবে। যারা এই উদ্যোগে জড়িত তাদের সকলকে মন্ত্রী অভিনন্দন জানিয়েছেন।
২০২০র জাতীয় শিক্ষা নীতিতে বিভিন্ন বিষয় সম্পর্কে ভালোভাবে বোঝার জন্য পাঠ্যপুস্তক নির্ভর শিক্ষাদানের পরিবর্তে বাস্তব জগতের সঙ্গে যুক্ত দৈনন্দিন নানা কাজকর্মের মধ্য দিয়ে ছাত্রছাত্রীদের পাঠদান করা হবে। এক্ষেত্রে আরও উদ্ভাবনী পদ্ধতিতে শিক্ষাদানের ওপর গুরুত্ব দেওয়া হয়েছে। এই কমিকস বইগুলি তৈরি করতে ভাষা, ফাইন আর্টস, পারফর্মিং আর্টস ও তথ্যপ্রযুক্তির সঙ্গে যুক্ত এরকম বিষয়ে ১২টি রাজ্যের শিক্ষক-শিক্ষিকারা কাজ করেছেন। এই ১২টি রাজ্য ও কেন্দ্রশাসিত অঞ্চল হল দিল্লী, গুজরাট, মহারাষ্ট্র, ছত্তিশগড়, মধ্যপ্রদেশ, পশ্চিমবঙ্গ, জম্মু, হরিয়ানা, উত্তরপ্রদেশ, রাজস্থান, তেলেঙ্গানা ও উত্তরাখন্ড।
প্রত্যেকটি কমিকের মধ্যে ছোট ছোট বিষয় সম্পর্কে বলা হয়েছে। যার ফলে ছাত্রছাত্রীরা সহজেই বিভিন্ন বিষয় সম্পর্কে স্পষ্ট ধারণা পাবে। পুরো প্রক্রিয়াটিতে লিঙ্গ সংবেদনশীলতা, মহিলাদের ক্ষমতায়ণ, মূল্যবোধের ওপর গুরুত্ব দেওয়া হয়েছে।
স্বাস্থ্যওপরিবারকল্যাণমন্ত্রক
৫ লক্ষ ৩০ হাজারের বেশি কোভিড-১৯এ সংক্রমিত ব্যক্তি সুস্থ হয়ে উঠেছেন ; ২ লক্ষ ৯০ হাজার সংক্রমিত চিকিৎসাধীন
চিকিৎসাধীন সংক্রমিতদের থেকে ২ লক্ষ ৪০ হাজার জন বেশি আরোগ্য লাভ করেছেন
গত ২৪ ঘন্টায় ১৯ হাজার জনের বেশি সুস্থ হয়ে উঠেছেন
প্রতি ১০ লক্ষ জনে ৮৩৯৬.৪ জনের নমুনা পরীক্ষা করা হয়েছে
নয়াদিল্লী, ১২ জুলাই, ২০২০
রাজ্য ও কেন্দ্রশাসিত অঞ্চলগুলির সঙ্গে সমন্বিতভাবে কেন্দ্রীয় সরকার কোভিড-১৯ মোকাবিলায় বিভিন্ন পদক্ষেপ গ্রহণ করেছে। সংক্রমিতদের দ্রুত শনাক্তকরণ এবং তাঁদের যথাযথ চিকিৎসার ব্যবস্থা করার ফলে সুস্থ হয়ে ওঠার হার বৃদ্ধি পাচ্ছে। গত ২৪ ঘন্টায় ১৯,২৩৫ জন সুস্থ হয়ে উঠেছেন। সারা দেশে এ পর্যন্ত ৫,৩৪,৬২০ জন আরোগ্য লাভ করেছেন। সুস্থ হয়ে ওঠার হার বৃদ্ধি পেয়ে হয়েছে ৬২.৯৩ শতাংশ।
সর্বাত্মক ব্যবস্থা গ্রহণের ফলে প্রতিদিন বেশি সংখ্যক লোক সুস্থ হয়ে উঠছেন। বর্তমানে চিকিৎসাধীন সংক্রমিতদের থেকে ২,৪২,৩৬২ জন বেশি সুস্থ হয়ে উঠেছেন। ২,৯২,২৫৮ জন সংক্রমিত চিকিৎসকদের তত্ত্বাবধানে রয়েছেন। দেশে কোভিড চিকিৎসার জন্য স্বাস্থ্য পরিকাঠামোর উন্নতি ঘটানো হচ্ছে। এই মুর্হুতে কোভিড নির্ধারিত হাসপাতাল ১৩৭০ টি, কোভিড নির্ধারিত স্বাস্থ্যকেন্দ্র ৩০৬২টি এবং কোভিড চিকিৎসাকেন্দ্র ১০৩৩৪টি রয়েছে।
কেন্দ্র এ পর্যন্ত ১ কোটি ২২ লক্ষ ৩৬ হাজার ব্যক্তিগত সুরক্ষা সরঞ্জামের কিট, ২ কোটি ২৩ লক্ষ ৩৩ হাজার এন৯৫ মাস্ক এবং ২১,৬৮৫টি ভেন্টিলেটর বিভিন্ন রাজ্য, কেন্দ্রশাসিত অঞ্চল ও কেন্দ্রীয় প্রতিষ্ঠানকে সরবরাহ করেছে।
কোভিড-১৯এর নমুনা পরীক্ষার জন্য সবরকম নিয়মের বাধা দূর করার উদ্যোগ নেওয়ার ফলে রাজ্য ও কেন্দ্রশাসিত অঞ্চলগুলিতে নমুনা পরীক্ষার পরিমাণ প্রতিদিন বৃদ্ধি পাচ্ছে। গত ২৪ ঘন্টায় ২,৮০,১৫১টি নমুনা পরীক্ষা করা হয়েছে। এরফলে এ পর্যন্ত ১,১৫,৮৭,১৫৩টি নমুনা পরীক্ষা করা হয়েছে। ভারতে প্রতি ১০ লক্ষ জনের মধ্যে ৮৩৯৬.৪ জনের নমুনা পরীক্ষা করা হয়েছে।
নমুনা পরীক্ষার জন্য পরীক্ষাগার বাড়ানোর উদ্যোগ অব্যাহত। দেশের নানা প্রান্তে সরকারী পরীক্ষাগার ৮৫০টি ও বেসরকারি পরীক্ষাগার ৩৪৪টি ౼অর্থাৎ মোট ১১৯৪টি পরীক্ষাগারে এই মুহূর্তে নমুনা পরীক্ষা করা হচ্ছে। এর মধ্যে ৩৮৮টি সরকারী ও ২৩৬টি বেসরকারী পরীক্ষাগারে  রিয়েল টাইম পিসিআরের মাধ্যমে , ৪২৭টি সরকারি ও ৪৫টি বেসরকারী পরীক্ষাগারে  ট্রুন্যাটের মাধ্যমে এবং ৩৫টি সরকারি ও ৬৩টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA. -এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
স্বাস্থ্যওপরিবারকল্যাণমন্ত্রক
কোভিড-১৯ –এর বিষয়ে সর্বশেষ তথ্য
নতুন দিল্লি, ২০ আগস্ট, ২০২১
দেশব্যাপী টিকাকরণের আওতায় এপর্যন্ত ৫৭.২২ কোটি টিকার ডোজ দেওয়া হয়েছে। গত ২৪ ঘণ্টায় ৩৬ হাজার ৫৭১ জন নতুন করে করোনা আক্রান্ত হয়েছেন। মোট চিকিৎসাধীন রোগীর হার ১.১২ শতাংশ, যা গত বছরের মার্চ থেকে এখনও পর্যন্ত সর্বনিম্ন। দেশে এখন সক্রিয় রোগীর সংখ্যা ৩ লক্ষ ৬৩ হাজার ৬০৫ জন, যা বিগত দেড়শো দিনে সর্বনিম্ন। এখন আরোগ্যের হার বৃদ্ধি পেয়ে দাঁড়িয়েছে ৯৭.৫৪ শতাংশে। গত বছরের মার্চ থেকে আরোগ্যের হার এপর্যন্ত সর্বাধিক। গত ২৪ ঘণ্টায় ৩৬ হাজার ৫৫৫ জন করোনা থেকে সুস্থ হয়ে উঠেছেন। দেশে মোট আরোগ্যলাভকারী রোগীর সংখ্যা ৩ কোটি ১৫ লক্ষ ৬১ হাজার ৬৩৫ জন। সাপ্তাহিক সংক্রমণের হার এখন ১.৯৩ শতাংশ। গত ২৫ দিনে দৈনিক সংক্রমণের হার ৩ শতাংশের নীচে নেমে এসে এখন ১.৯৪ শতাংশে দাঁড়িয়েছে। এপর্যন্ত মোট ৫০.২৬ কোটি করোনার নমুনা পরীক্ষা করা হয়েছে।
CG/SS/SKD/
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ৩0শে নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১২৩ কোটি ২৫ লক্ষ টিকা দেওয়া হয়েছে।
বর্তমানে কোভিড মুক্ত হওয়ার হার ৯৮.৩৫ শতাংশ। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১০ হাজার ১শো ১৬ জন।
সারা দেশে এ পর্যন্ত মোট সুস্থ হয়েছেন ৩ কোটি ৪০ লক্ষ ১৮ হাজার ২৯৯ জন।
নতুন করে গত ২৪ ঘন্টায় সংক্রমিত হয়েছেন ৬,৯৯০ জন।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ৫শো ৪৩ জন।
মোট সংক্রমিতের ১ শতাংশের কম, মাত্র ০.২৯ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
দৈনিক সংক্রমিতের হার গত ৫৭দিন ধরে ২ শতাংশের কম, আজ এই হার ০.৬৯ শতাংশ।
সাপ্তাহিক সংক্রমিতের হার ১৬ দিন ধরে ১ শতাংশের নিচে রয়েছে, বর্তমানে ০.৮৪ শতাংশ।
মোট নমুনা পরীক্ষা হয়েছে ৬৪ কোটি ১৩ লক্ষ।
CG/CB/NS
(Visitor Counter : 146
ভারী শিল্প মন্ত্রক
প্রচলিত, এলাচ, আদা ও মশলার গন্ধযুক্ত আজাদী অমৃত চা বাজারে এল
শীঘ্রই সংসদে চা পর্ষদের কাউন্টার, ট্রাইফেডের আউটলেট , উদ্যোগ ভবন ও কেন্দ্রীয় সরকারী দপ্তরে আজাদী অমৃত চা-র খুচরা বিক্রয় শুরু হবে
নতুনদিল্লি, ২৪শে অক্টোবর, ২০২১
৭৫ তম স্বাধীনতা বর্ষ উদযাপনের অঙ্গ হিসেবে দেশ জুড়ে আজাদী কা অমৃত মহোৎসব উদযাপিত হচ্ছে। এর অঙ্গ হিসেবে কেন্দ্রীয় ভারী শিল্প মন্ত্রকের অধীনস্থ চা ব্যবসার সঙ্গে যুক্ত রাষ্ট্রায়ত্ত্ব সংস্থা মেসার্স আন্ড্রু ইউল অ্যান্ড কোম্পানী লিমিটেড প্রচলিত, এলাচ, আদা ও মশলার গন্ধযুক্ত আজাদী অমৃত চা বাজারে নিয়ে এল। কেন্দ্রীয় ভারী শিল্প মন্ত্রী ডঃ মহেন্দ্র নাথ পান্ডে শুক্রবার এই চা বিপননের সূচনা করেন। শীঘ্রই সংসদে চা পর্ষদের কাউন্টার, ট্রাইফেডের আউটলেট , উদ্যোগ ভবন ও কেন্দ্রীয় সরকারী দপ্তরে আজাদী অমৃত চা-র খুচরা বিক্রয় শুরু হবে। শুরুতে এর দাম ধার্য করা হয়েছে প্রতি ১০০ গ্রামে ৭৫ টাকা।
১৫৮ বছরের পুরোন প্রতিষ্ঠান মেসার্স আন্ড্রু ইউল অ্যান্ড কোম্পানী লিমিটেডের পশ্চিমবঙ্গ ও আসামে ১৫টি চা বাগান রয়েছে। প্রায় ১৪ হাজার কর্মী এই সংস্থায় কর্মরত। প্রতিটি বাগানই ১০০ বছরের বেশী পুরোন। বাগানগুলি থেকে ১কোটি ১০লক্ষ কেজি উন্নতমানের সিটিসি, প্রচলিত, গ্রিন ও হোয়াইট চা উৎপাদন করা হয়।
CG/CB/NS/
(Visitor Counter : 100
প্রধানমন্ত্রীরদপ্তর
গোয়া রাজ্য প্রতিষ্ঠা দিবসে প্রধানমন্ত্রীর শুভেচ্ছা
নয়াদিল্লি, ৩০ মে, ২০২৩
গোয়া রাজ্যের প্রতিষ্ঠা দিবস উপলক্ষে প্রধানমন্ত্রী শ্রী নরেন্দ্র মোদী সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “গোয়া রাজ্যের প্রতিষ্ঠা দিবস উপলক্ষে সকলকে শুভেছা জানাই। শান্ত ও প্রাণবন্ত পরিবেশের এক অপূর্ব মিশ্রণ গোয়া তার অনন্য সংস্কৃতির জন্য বিখ্যাত। আমি গোয়া রাজ্যের বাসিন্দাদের কল্যাণ ও সমৃদ্ধি কামনা করি। আশা করি, ভারতের উন্নয়ন যাত্রাকে শক্তিশালী করতে তাঁদের ভূমিকা অব্যাহত থাকবে।
CG/CB/SB……30_MAY_2023...……..
(Visitor Counter : 53
রাষ্ট্রপতিরসচিবালয়
৩০শে এপ্রিল ‘চেঞ্জ অফ গার্ড’ অনুষ্ঠানটি বাতিল করা হয়েছে
নয়াদিল্লি, ২৮ এপ্রিল, ২০২২
(রাষ্ট্রপতি ভবন প্রাঙ্গণে শনিবার ৩০শে এপ্রিল ‘চেঞ্জ অফ গার্ড’ অনুষ্ঠানটি বাতিল করা হয়েছে।
CG/CB/SB
প্রধানমন্ত্রীরদপ্তর
ডঃ প্রমোদ সাওয়ান্ত ও তাঁর মন্ত্রী পরিষদের সদস্যদের শপথ গ্রহণের জন্য অভিনন্দন জানিয়েছেন প্রধানমন্ত্রী
নতুন দিল্লি, ২৮ মার্চ, ২০২২
প্রধানমন্ত্রী শ্রী নরেন্দ্র মোদী গোয়ার মুখ্যমন্ত্রী হিসেবে ডঃ প্রমোদ সাওয়ান্ত এবং তাঁর মন্ত্রী পরিষদের সদস্যদের শপথ গ্রহণের জন্য অভিনন্দন জানিয়েছেন।
সমগ্র দল গোয়ার জনগণকে সুশাসন এনে দেবে বলে প্রধানমন্ত্রী আস্থাপ্রকাশ করেন।
এক ট্যুইট বার্তায় প্রধানমন্ত্রী বলেছেন;
“@ডঃপ্রমোদসাওয়ান্ত জি এবং অন্য যাঁরা আজ গোয়াতে শপথ নিয়েছেন তাঁদের সকলকে অভিনন্দন। আমি নিশ্চিত যে, এই দল গোয়ার জনগণকে সুশাসন এনে দেবে এবং গত এক দশকেরও বেশি সময় ধরে মানুষের জন্য যে কাজ চলছে, তা এগিয়ে নিয়ে যাবে।”
CG/SS/SKD/
(
প্রতিরক্ষামন্ত্রক
প্রতিরক্ষা বাহিনীতে মহিলাদের যোগদান
নতুন দিল্লি, ১০ই ডিসেম্বর, ২০২১
প্রতিরক্ষা বাহিনীর বিভিন্ন শাখায় বর্তমানে মহিলারা যোগদান করছেন। সেনাবাহিনীর মোট সদস্যের ০.৫৯ শতাংশ, নৌবাহিনীতে ৬ শতাংশ এবং বিমান বাহিনীতে ১.০৮ শতাংশ মহিলা।
সুপ্রিমকোর্টের ২০২০র ১৭ই ফেব্রুয়ারী রায় অনুসারে সেনাবাহিনীর সশস্ত্র শাখায় মহিলা আধিকারিকরা পার্মানেন্ট কমিশনের সুযোগ পাচ্ছেন। এক্ষেত্রে তাদের বিভিন্ন যোগ্যতা পূরণ করতে হবে। মহিলা আধিকারিকরা সেনাবাহিনীর অ্যাভিয়েশন কর্পেও পাইলট হিসেবে জুন মাস থেকে যোগদান করছেন। কেন্দ্র, মিলিটারি পুলিশে ১৭০০ মহিলা পর্যায়ক্রমে নিয়োগের সিদ্ধান্ত নিয়েছে। প্রথম ব্যাচের মহিলাদের প্রশিক্ষণ শেষ হয়েছে। প্রতিরক্ষা বাহিনী এনডিএ –তে মহিলাদের যোগদানের সুযোগ করে দিয়েছে। ভারতীয় বিমান বাহিনীও মহিলাদের বাহিনীতে যোগদানের জন্য উৎসাহ দিচ্ছে। নৌবাহিনী রণতরীতে মহিলাদের নিয়োগ করছে। বর্তমানে ২৯ জন মহিলা আধিকারিক বিভিন্ন রণতরীতে কর্মরত।
দূর নিয়ন্ত্রিত পাইলট এয়ারক্র্যাফট ব্যবস্থাপনায় মহিলা আধিকারিকদের নিয়োগ করা হচ্ছে। বিভিন্ন পদে মহিলাদের অফিসার হিসেবে নিয়োগ করার পাশাপাশি তাদের নানা সমস্যার দিকগুলিও বিবেচনা করা হচ্ছে। মহিলা আধিকারিকদের শৌচাগার এবং স্নানের ঘর পুরুষদের জন্য ব্যবহৃত স্নানের ঘরের কাছে হওয়ায় তারা বিভিন্ন সময় অস্বস্তির সম্মূখীন হন। তাই মহিলাদের নিয়োগের সময় যথাযথ পরিকাঠামোর দিকটিও বিবেচনা করা হয়। লোকসভায় আজ এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/SFS
(Visitor Counter : 91
আইনওবিচারমন্ত্রক
ভারতের প্রধান বিচারপতি পদে নথালপতি ভেঙ্কট রমন নিযুক্ত হয়েছেন
নয়াদিল্লী, ৬ এপ্রিল, ২০২১
ভারতের রাষ্ট্রপতি সংবিধানের ১২৪ নম্বর ধারার ২ নম্বর উপধারা অনুযায়ী প্রদত্ত্ব ক্ষমতাবলে মহামান্য সুপ্রিম কোর্টের বিচারপতি নথালপতি ভেঙ্কট রমনকে প্রধান বিচারপতির পদে নিযুক্ত করেছেন। এই প্রেক্ষিতে আইন ও ন্যায় বিচার মন্ত্রকের ন্যায় বিচার দপ্তরের পক্ষ থেকে আজ বিজ্ঞপ্তি জারি করা হয়েছে। বিচারপতি শ্রী রমনকে প্রধান বিচারপতির পদে নিযুক্তি পত্র এবং নিযুক্তি সংক্রান্ত বিজ্ঞপ্তির কপি হস্তান্তরিত করা হয়েছে।
বিচারপতি শ্রী রমন এ মাসের ২৪ তারিখ মহামান্য সুপ্রিম কোর্টের প্রধান বিচারপতি হিসেবে দায়িত্বভার গ্রহণ করবেন। দায়িত্বভার গ্রহণের সঙ্গে সঙ্গে তিনি ভারতের ৪৮তম প্রধান বিচারপতির পদ অলঙ্কৃত করবেন।
অন্ধ্রপ্রদেশের কৃষ্ণা জেলায় পোন্নাভরম গ্রামের বাসিন্দা বিচারপতি শ্রী রমন এক কৃষি নির্ভর পরিবার থেকে উঠে আসা প্রথম প্রজন্মের একজন আইনজীবি।
বিচারপতি শ্রী রমন ১৯৮৩ ১০ই ফেব্রুয়ারি বার কাউন্সিলে যোগ দেন। অন্ধ্রপ্রদেশ হাই কোর্ট, কেন্দ্রীয় এবং অন্ধ্রপ্রদেশ প্রশাসনিত ট্রাইবুনালে তিনি আইনজীবি হিসেবে কাজ করেছেন। বিচারপতি শ্রী রমন সংবিধান, দেওয়ানি, শ্রম, পরিষেবা এবং নির্বাচন সংক্রান্ত বিষয়ে অত্যন্ত অভিজ্ঞ।
আইনজীবি হিসেবে কার্যনির্বাহের সময় তিনি বিভিন্ন সরকারি সংগঠনের পরামর্শদাতা কাউন্সিলের আইনজীবি হিসেবে ভূমিকা পালন করেছেন। হায়দ্রাবাদে কেন্দ্রীয় প্রশাসনিক ট্রাইবুনালে রেলের অতিরিক্ত পরামর্শদাতা হিসেবেও তিনি দায়িত্ব পালন করেছেন। অন্ধ্রপ্রদেশের অতিরিক্ত অ্যাডভোকেট জেনারেল হিসেবেও তাঁর দায়িত্ব পালনের অভিজ্ঞতা রয়েছে।
বিচারপতি শ্রী রমন ২০১৪র ১৭ই ফেব্রুয়ারী থেকে মহামান্য সুপ্রিম কোর্টে অবর বিচারপতি হিসেবেও দায়িত্ব পালন করেছেন। সুপ্রিম কোর্টে আইনী পরিষেবা কমিটির চেয়ারম্যান হিসেবে তিনি ২০১৯এর ৭ মার্চ থেকে সেই বছরের ২৬ নভেম্বর পর্যন্ত দায়িত্ব পালন করেন। জাতীয় আইনী পরিষেবা কর্তৃপক্ষ বা নালসার কার্যনির্বাহী চেয়ারম্যান হিসেবেও তিনি দায়িত্ব পালন করেন।
এর আগে বিচারপতি শ্রী রমন অন্ধ্রপ্রদেশ হাইকোর্টে ২০০০ সালের ২৭ জুন স্থায়ী বিচারপতির পদে নিযুক্ত হন। বিচারপতি শ্রী রমন ২০১৩র ১০ মার্চ থেকে সে বছরের ২০ মে পর্যন্ত কার্যনির্বাহী মুখ্য বিচারপতির পদে আসিন ছিলেন।
CG/BD/NS
(
প্রধানমন্ত্রীরদপ্তর
মধ্যপ্রদেশে বাস দুর্ঘটনায় প্রাণহানির খবরে প্রধানমন্ত্রীর শোক প্রকাশ
নয়াদিল্লি, ১৮ জুলাই, ২০২২
প্রধানমন্ত্রী শ্রী নরেন্দ্র মোদী মধ্যপ্রদেশের ধার-এ বাস দুর্ঘটনায় প্রাণহানির খবরে গভীর শোক প্রকাশ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে,
“মধ্যপ্রদেশের ধার-এ বাস দুর্ঘটনার খবরটি অত্যন্ত দুঃখজনক। স্বজন হারাদের প্রতি সমবেদনা জানাই। উদ্ধার কাজ চলছে এবং ক্ষতিগ্রস্তদের সম্ভাব্য সব ধরনের সহযোগিতার জন্য স্থানীয় প্রশাসন উদ্যোগী হয়েছে : প্রধানমন্ত্রী”
PG/CB/DM/
(
প্রধানমন্ত্রীরদপ্তর
ভারতের প্রথম প্রধানমন্ত্রী পণ্ডিত জওহরলাল নেহরুর জন্মবার্ষিকীতে শ্রদ্ধা জানালেন প্রধানমন্ত্রী
নয়াদিল্লি, ১৪ নভেম্বর, ২০১৯
ভারতের প্রথম প্রধানমন্ত্রী পণ্ডিত জওহরলাল নেহরুর জন্মবার্ষিকীতে তাঁকে শ্রদ্ধা জানালেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেন, “আমাদের প্রাক্তন প্রধানমন্ত্রী পণ্ডিত জওহরলাল নেহরু-কে তাঁর জন্মবার্ষিকীতে বিনম্র শ্রদ্ধা”।
CG/BD/SB
(Visitor Counter : 38
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২১ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৭ কোটি ৭ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১৩ হাজার ৪৩৩।
দেশে সুস্পষ্টভাবে করোনায় আক্রান্তের হার বর্তমানে ০.০৩ শতাংশ।
সুস্থতার হার বর্তমানে ৯৮.৭৬ শতাংশ।
দেশে গত ২৪ ঘণ্টায় সুস্থ হয়েছেন ১ হাজার ২৩১ জন। এর ফলে, মোট সুস্থতার সংখ্যা ৪ কোটি ২৫ লক্ষ ১৪ হাজার ৪৭৯।
দেশে গত ২৪ ঘণ্টায় নতুন করে আক্রান্ত ২ হাজার ৩৮০ জন।
দৈনিক-ভিত্তিতে আক্রান্তের হার ০.৫৩ শতাংশ।
সাপ্তাহিক-ভিত্তিতে আক্রান্তের হার ০.৪৩ শতাংশ।
এ পর্যন্ত নমুনা পরীক্ষা করা হয়েছে ৮৩ কোটি ৩৩ লক্ষ; গত ২৪ ঘণ্টায় নমুনা পরীক্ষা হয়েছে ৪ লক্ষ ৪৯ হাজার ১১৪টি।
CG/SB/DM/
(Visitor Counter : 84